Trelis/gawiki huggingface dataset:
Fleasc labhrais. Is éard is fleasc labhrais ann ná fleasc chruinn déanta as craobhacha agus duilleoga labhrais ("Laurus nobilis") fite le chéile, nó níos déanaí ó ghiolcach nimhe gan spíonta ("Ruscus hypoglossum"), nó ó labhras silíní ("Prunus laurocerasus"). Is siombail den bhua é agus caitear é mar choróin timpeall an mhuineál, nó mar bhláthfhleasc timpeall an mhuiníl. Téann an choróin labhrais chomh fada siar le miotaseolaíocht na Gréige. Léirítear Apalló ag caitheamh coróin labhrais ar a cheann, agus bronnadh corónacha ar bhuaiteoirí i gcomórtais lúthchleasaíochta, lena n-áirítear na Cluichí Oilimpeacha ársa — déanta as crann olóige fiáin ar a dtugtar "kotinos" (κότινος), agus mar an gcéanna i gcomórtas ceoil agus filíochta. Sa tSean-Róimh, bhí siad ina siombailí de bhua míleata, ag corónú ceannasaí rathúil le linn a bhua. Cé gur minic a léirítear fleasc labhrais ársa i gcruth crú capaill, is gnách gur fáinní iomlána iad na leaganacha nua-aimseartha de ghnáth.
Prionsabal Aufbau. Deirtear i bPrionsabal Aufbau, (ón nGearmáinis : "Aufbauprinzip" "prionsabal tógála" ), ar a dtugtar Riail Aufbau freisin, nuair atá an t-adamh nó an ian sa bhunstaid, go líonann leictreoin fithiseáin adamhacha den leibhéil fuinnimh is ísle a bhíonn ar fáil, sula sealbhaíonn siad leibhéil níos airde. Mar shampla, líontar an fosceall 1s sula líontar an fosceall 2s. Ar an mbealach seo, déanann leictreoin den adamh nó den ian na cumraíochtaí leictreoin is cobhsaí gur féidir. Sampla is ea an chumraíocht 1s 2 2s 2 2p 6 3s 2 3p 3 don adamh fosfair, rud a chiallaíonn go bhfuil 2 leictreon ag an bhfosceall 1s, agus mar sin de.
Léirítear iompar leictreon le prionsabail eile de chuid na fisice adamhaí, amhail Riail Hund agus prionsabal eisiaimh Pauli. Dearbhaíonn Riail Hund más rud é go bhfuil fithiseáin iolracha den fhuinneamh céanna ar fáil, glacfaidh leictreoin fithiseáin éagsúla ina n-aonar sula líontar aon cheann faoi dhó. Má líontar ceann faoi dhó, éilíonn Prionsabal Eisiaimh Pauli go gcaithfidh guairní dhifriúla a bheith ag leictreoin a líonann an fithiseán céanna (+1/2 agus −1/2).
Teoiric adamhach. Is éard is an teoiric adamhach ann ná an teoiric eolaíocha a luann go bhfuil damhna comhdhéanta de cháithníní ar a dtugtar adaimh. Rianaíonn an teoiric adamhach a bunús siar go dtí traidisiún fealsúnachta ársa ar a dtugtar adamhachas. De réir an smaoinimh seo, dá dtógfadh neach cnap damhna agus é a ghearradh ina phíosaí níos lú agus níos lú fós, shroichfeadh neach pointe sa deireadh nach bhféadfaí na píosaí a ghearradh ina rud níos lú. "D'ainmnigh" fealsúna na Sean-Ghréige na cáithníní deiridh hipitéiseacha seo "atomos", focal a chiallaigh "neamhghearrtha".
Go luath sna 1800idí, thug an t-eolaí John Dalton faoi deara gur chosúil go raibh substaintí ceimiceacha ag comhcheangal agus ag briseadh síos ina shubstaintí eile de réir meáchain i gcomhréireanna a thug le tuiscint go bhfuil gach dúil cheimiceach comhdhéanta de cháithníní beaga bídeacha de mheáchan comhsheasmhach.
Buamáil Chúil Raithin (1973). Ar 12 Meitheamh 1973, phléasc na Sealadaigh buama cairr i gCúil Raithin. Phléasc an carrbhuama i lár na cathrach (Railway Road) ar a trí a chlog, gan choinne. Maraíodh seisear Protastúnach, idir 60-76 bliain d’aois iad go léir agus gortaíodh 33 eile. 
Phléasc buama eile ag Hanover Place cúig nóiméad níos déanaí agus tugadh rabhadh an uair seo.
Dúnmharaíodh an Seanadóir Paddy Wilson agus Irene Andrews, Caitlicigh, níos déanaí ar 26 Meitheamh.
Ciontaíodh Sean McGlinchey as an mbuamáil. Toghadh ina mhéara ar Léim an Mhadaidh é (Sinn Féin) sa bhliain 2011.
Port Macquarie. Cathair i stát Astrálach stát Deisceart Nua na Breataine Bige is ea Port Macquarie. Tá sé suite ar réigiún an Chósta Lár Thuaidh agus tá thart ar 50,000 cónaitheoir ann.
Tim Russert. Craoltóir, iriseoir, dlíodóir agus Meiriceánach de bhunadh na hÉireann ba ea Tim Russert (7 Bealtaine 1950 – 13 Meitheamh 2008).
Iriseoireacht.
Duine a raibh bród air as a oidhreacht Ghaelach agus dlíodóir ab ea é, a bhí i measc na daoine ba mhór le rá sna 1980idí-2000idí i gcúrsaí craoltóireacht sna Stáit Aontaithe, thar aon rud eile mar mhodhnóir an chláir NBC 'Meet the Press' idir 1991 is 2008. 
Rinne NBC roinnt gearrthóg a thaispeánann Russert ag baint úsáid as an gcuid is fearr de scileanna an dlíodóra san obair iriseoireachta a rinne sé.
Bhí dlúthbhaint aige le hÉirinn agus le Gaeil Mheiriceá.
Bás tobanna agus oidhreacht.
Bhuail taom croí Russert ar 13 Meitheamh 2008, in aois 58 bliain dó. Luigh a bhás go trom ar dhaoine, go mór mór toisc go raibh an feachtas um an toghchán uachtaránachta stairiúil i 2008 á ghéarú um an dtaca sin. 
Ag labhairt faoi Russert, dúirt Barack Obama gur sheas sé an fód ar son na hiriseoireachta dáiríre agus gur fhear iontach é ag an am céanna. Dar le Obama, ba chara é arbh féidir leat brath air leis na cruacheisteanna a chur ort, gan gabháil go réidh ort ar chor ar bith, an méid sin gur mhúin sé dó seirbhís níos fearr a dhéanamh don phobal trí iallach a chur air ceisteanna a fhreagairt cé go raibh siad míchompordach, le linn dó a bheith ionraic agus díreach ina ainneoin sin, gan iarracht ar chluichí a imirt, gan iarracht ar phointí a scóráil mar chríoch ann féin.
Sa bhliain 2018, chuir beirt a bhíodh ag obair leis i NBC News a gcuid smaointe faoi in iúl, maidir leis an méid a chaill an iriseoireacht agus saol poiblí na Stát Aontaithe tríd a bhás agus leis na ceachtanna atá le tarraingt as a shaol oibre ag iriseoirí an lae inniu.
Cogadh na Fionlainne (1808-1809). Is éard a bhí i gceist le Cogadh na Fionlainne ná cogadh a chuir Impireacht na Rúise ar an tSualainn sna blianta 1808-1809 agus a rinne cúige Rúiseach de chríocha thoir na Sualainne, is é sin, den Fhionlainn.
Cúiseanna.
Ba é ba chúis leis an gcogadh ná an conradh síochána a shínigh an Fhrainc agus an Rúis in Tilsit sa bhliain 1807. Rinne an conradh comhghuaillí de chuid na Fraince den Rúis, agus theastaigh ón bhFrainc brú a chur ar an tSualainn, ionas go mbeadh sí sásta páirt a ghlacadh i gCóras na Mór-roinne, is é sin an t-imshuí trádála a bhí i bhfeidhm ag an bhFrainc in aghaidh na Breataine Móire.
Imeachtaí.
Roimh an gcogadh, ní raibh an Rúis lena cuid a dhéanamh den Fhionlainn go fóill - ní choinnídís an limistéar ach go sealadach, go dtí go mbeadh an tSualainn sásta dul i gCóras na Mór-roinne. Tháinig na Rúisigh ar athchomhairle go sciobtha i ndiaidh thús an chogaidh, áfach, ó bhí siad barúlach go raibh an Fhionlainn ag bagairt ar Chathair Pheadair, dá bhfanfadh an tSualainn ina seilbh. Bhí siad buartha faoi dhaingean Sveaborg in aice le Heilsincí freisin, ós bunáit láidir a bhí ann a d'fhéadfadh na Sualannaigh a úsáid le haghaidh ionsaithe ar Chathair Pheadair nó ar thailte na Rúise timpeall Mhuir Bhailt.
Iarmhairtí.
I ndiaidh an chogaidh, rinneadh Ard-Diúcacht den Fhionlainn - is é sin, fuair an tír stádas féinrialaitheach mar chuid den Rúis. B'éigean do na Sualannaigh an Fhionlainn go léir a ghéilleadh don Rúis.
Athróg chaoch. Athróg a úsáidtear san anailís ar chúlchéimniú is ea athróg chaoch, a rangaítear mar náid nó mar aon, mar athróg chineálach.
Cormac Devlin. Is polaiteoir Éireannach agus Teachta Dála é Cormac Devlin. Tá sé ina bhall d'Fhianna Fáil.
Gordon Lyons. Is polaiteoir de chuid Pháirtí Aontachtach Daonlathach (PAD) é Gordon Lyons (rugadh é 6 Márta 1986), a bhí ina Chomhalta den Tionól Reachtach (CTR) d’ Aontroim Thoir ó Lúnasa 2015.
D'oibrigh Lyons mar chúntóir do Chomhalta an PAD den Tionól Reachtach Sammy Wilson ar feadh cúig bliana. Níor éirigh leis in Aontroim Thoir i dtoghchán Tionóil Thuaisceart Éireann 2011, agus i gceantar Bhóthar an Chósta de Chomhairle Buirge Latharna freisin.
I dtoghcháin áitiúla 2014, toghadh Lyons don limistéar nua "Bóthar an Chósta", don Chomhairle Dúiche Lár agus Oirthear Aontroma, agus i mí Lúnasa 2015, comhthoghadh é chun áit Wilson a ghlacadh ar an Tionól.
Atoghadh Lyons ag Toghchán Tionóil 2016 agus bhí sé ina bhall den Choiste Geilleagair agus ina Chathaoirleach ar an gCoiste um Nósanna Imeachta.
Nuair a atoghadh é i dToghchán Tionóil TÉ 2017, cheap Ceannaire an PAD Arlene Foster, Lyons mar Phríomh-Aoire Ghrúpa Tionóil an PUD.
Nuair a athbhunaíodh dílárú na cumhachta an 11 Eanáir 2020, cheap an Príomh-Aire Arlene Foster Lyons mar Aire Sóisearach san Oifig Fheidhmiúcháin.
D’fhóin sé mar Aire Gníomhach Talmhaíochta, Comhshaoil, agus Gnóthaí Tuaithe tar éis do Edwin Poots seasamh síos go sealadach ar chúiseanna sláinte.
Aontroim Thoir (Toghcheantar Tionóil). Is toghcheantar tionóil é Aontroim Thoir ar Thionól Thuaisceart Éireann (Béarla: "East Anthrim" ).
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Baill.
" * ón 15 Meán Fómhair 2023 amach"
UEFA Euro 2020. Is é Craobhchomórtas UEFA sacair na hEorpa 2020, ar a dtugtar Euro 2020 freisin, an 16ú eagrán de Chraobhchomórtas Sacair na hEorpa, comórtas a eagraíonn UEFA. Bhí sé le bheith ar siúl idir an 12 Meitheamh agus an 12 Iúil 2020, ach cuireadh siar é go dtí an 11 Meitheamh go dtí an 11 Iúil 2021 i ngeall ar phaindéin an víris chorónaigh. Beidh an comórtas ar siúl in 11 staid in 11 thír san Eoraip. Bhí an cluiche oscailte sa Róimh, agus beidh an cluiche ceannais ar siúl i Londain.
Lógó.
Is droichead atá mar bhunús den lógó, agus Corn Henri Delaunay ina suí air. Thart timpeall ar an gcorn tá an lucht leanúna
Amhrán.
Is é "We Are The People" an t-ainm atá ar an amhrán oifigiúil.
Babhtaí cáilithe.
An Tarraingt.
Rinneadh an tarraingt do na 2 Nollaig 2018 i mBaile Átha Cliath.
An searmanas oscailte.
Bhí an searmanas oscailte ar siúl ar an 11 Meitheamh 2021 sa Stadio Olimpico sa sa Róimh, roimh chluiche oscailte an chomórtais.
Criosanna ama.
Imreofar na cluichí i gceithre chriosa ama, idir UTC+1 agus UTC+4. Le linn an chomórtais, beidh Glaschú agus Londain sa chrios ama UTC+1. Beidh Amstardam, Budaipeist, Cóbanhávan, München, an Róimh agus Sevilla sa chrios ama UTC+2. Beidh Búcairist agus Cathair Pheadair sa chrios ama UTC+3 agus beidh Baki sa chrios ama UTC+4.
An tarraingt.
Dáileadh na 24 fhoireann i gceithre ghrúpa de shé fhoireann.
1 Tír óstaigh ghrúpa A
2 Tír óstaigh ghrúpa B
3 Tír óstaigh ghrúpa C
4 Tír óstaigh ghrúpa D
5 Tír óstaigh ghrúpa E
6 Tír óstaigh ghrúpa F
Struchtúr an bhabhta díbeartha.
Seo mar a imreofar na cluichí sa bhabhta le 16 (8ú ceannais):
Struchtúr an bhabhta ceathrú ceannais:
Seo struchtúr na cluichí leathcheannais:
Sa chluiche ceannais, mar sin: Buaiteoir chluiche leathcheannais 1 v buaiteoir chluiche leathcheannais 2
Ní imreofar cluiche do tríú háit.
An tSonóg.
Is é "Skillzy" sonóg oifigiúil an chomórtais.
Staitisticí.
Scórálaithe.
2 chúl
1 chúl
Cúl tuathail
General Slocum. Chuaigh an bád pléisiúir General Slocum le tine ar an Abhainn Thoir ar 15 Meitheamh 1904 i gCathair Nua-Eabhrac.
Fuair 1,021 duine bás, leanaí an chuid is mó, loisceadh ina mbeatha nó báite.
Mick Schumacher. Is tiománaí Gearmánach Fhoirmle a hAon é Mick Schumacher. Rugadh i Vufflens-le-Château na hEilvéise é ar 22 Márta 1999. Bhuaigh sé craobh an domhain Foirmle a Dó in 2020 . Chuaigh sé in iomaíocht i gCraobh Dhomhanda Foirmle a hAon ó 2021 go 2022 leis an bhfoireann Hass.
Is mac le Michael Schumacher agus nia le Ralf Schumacher é.
Tubaiste Berkeley (2015). Tharla tragóid i gceantar Berkeley (in aice le San Francisco) ar 16 Meitheamh 2015) nuair a thug balcóin uaidh le linn cóisire a bhí ar bun in árasán.. Maraíodh seisear as Éirinn agus gortaíodh seachtar eile daoine óga de bharr na tragóide..
Maraíodh cúigear mac léinn Éireannach, Lorcán Miller, 21, Niccolai Schuster, 21, Eoghan Culligan, 21, Olivia Burke, 21, Eimear Walsh, 21 agus mac léinn amháin GaelMheiriceánach, Ashley Donohoe a bhí 22 (xol ceathair le hOlivia Burke a bhí inti; b'as Baile Átha Cliath don chúigear eile a maraíodh)..
Cúpla lá níos déanaí, chuir na póilíní agus údarás áitiúil Berkeley deireadh lena bhfiosrúcháin go tobann, agus a rá nach mbeadh aon cás dlí á dtógaint acu faoin gcás Bhíothas sásta gurbh críon-lobhadh i ngiarsaí struchtúrtha an bhalcóin ba chúis leis an dtimpiste. Ach bhí na mic léinn, 13 acu, ag cóisireacht ar an mbalcóin a bhí 2m86. 
Iarmhairtí.
Cúpla seachtain níos déanaí, tugadh rialacháin nua isteach in iarracht stop a chur le tragóid eile. Anois caithfear cigireacht éigeantach a dhéanamh ar bhalcóin, ar dheiceanna, ar staighre srl. uair amháin gach trí bliana.
Sa bhliain 2016, chuir na mná óga a raibh an t-árasán ar cíos acu inar thug an bhalcóin uaidh an dlí ar úineirí agus lucht bainistíochta an árasáin. Bhí an triúr ban - Caroline Mary Conlan, Cliodhna Clare Maloney agus Aisling Mary Tallon - ag lorg cúitimh ar an mbonn gur tharla drochchorraí intinne dóibh de bharr na tragóide. Rinne na mná seo agus na gaolta ar fad socrú faoin gcás taobh amuigh den chúirt sa bhliain 2017/2018.
Conspóid.
Ar 17 Meitheamh 2015, bhí cóipeanna den Star agus The Examiner bainte dá chuid seilfeanna ag úinéir siopa nuachtán, mar agóid faoi na pictiúir den tragóid a bhí priondáilte acu. Pictiúirí thar a bheith míchuí a bhí iontu, i bhfianaise na tragóid, is cosúil.
Conspóid eile.
Dúradh in alt faoi thubaiste Berkeley ar an New York Times gur mhóir an náire d'Éirinn an víosa J1 agus an bealach a n-iompraíonn na mic léinn iad féin thar sáile, ag éirigh dallta ag an ól, agus iad faoi aois go minic. Sheol Ambasadóir na hÉireann chun na Stát Aontaithe litir chuig eagarthóir an New York Times mar fhreagra.
Cathal mac Tiarnáin. Rí Iar Chonnacht ba ea Cathal mac Tiarnáin (Meán-Ghaeilge Cathal mac Tigernáin) (bás 1059).
Beatha.
Bhí Maigh Sheola cloíte ag rí Chonnacht, Aodh an Gha Bhearnaigh, sa bhliain 1051, agus rinne sé a rí a dhalladh. Is é Cathal mac Tigernáin an chéad cheannaire eile den tuath, ach níl aon rud ar eolas faoi ach amháin go bhfuair sé bás sa bhliain 1059, gan sonraí eile. Ní fios fiú a ghaol leis an rítheaghlach.
Chittaranjan Das. Duine de na dlíodóirí Indiacha is mó le rá lena linn ba ea Chittaranjan Das, C. R. Das, nó Deshbandhu, 'cara an náisiún' (5 Samhain 1870 – 16 Meitheamh 1925). Boc mór sa Chomhdháil Náisiúnta Indiach agus scríbhneoir Beangáilise tábhachtach ba ea é chomh maith.
Saol.
De shliocht a bhí chun tosaigh sa Brahmo Samaj agus i ngairm an dlí ab ea Chittaranjan Das. Rinne sé staidéar i Londain, i gCumann Onórach an Teampaill Láir idir 1890 agus 1894. 
D'fhill sé ar ais ar an India, áit ar ghnóthaigh sé cleachtadh dlí éadálach. Tháinig sé i láthair na cúirte thar ceann an chosantóra i roinnt cásanna polaitíochta ba mhó i mbéal an phobail sa tréimhse sin - ar nós Cás Bhuama Alipore (1908-9) agus Cás Chomhcheilg Dhaka (1910-11).
Polaitíocht.
Bhí Chittaranjan Das i measc na gceannairí ní ba thábhachtaí den Chomhdháil Náisiúnta Indiach: bhí páirt mhór aige sa Ghluaiseacht um an Neamh-chomhoibriú idir 1919 agus 1922 i mBeangál. Bhí sé ina Uachtarán ar an gComhdháil sa bhliain 1922. 
Ina theannta sin, ba é an chéad duine a toghadh ina mhéara ar bhardas cathrach Chalcúta sa bhliain 1924. 
Thug sé droim láimhe le Gandhi agus le formhór na Comhdhála maidir leis an gceist ar cheart seasamh i dtoghcháin do na comhairlí reachtacha cúige agus don lárchomhairle reachtach (chun dul i mbun beartas bacóireachta parlaiminte).
In éineacht le Motilal Nehru, Subhas Chandra Bose agus maithe eile de chuid na gluaiseachta náisiúnta, chuir Chittaranjan Das an Páirtí Swaraj ar bun in Eanáir 1923, chun an polasaí sin a chur i ngníomh. 
Bás agus tionchar.
Mheath an tsláinte air agus chuaigh sé suas go dtí Darjeeling chun a scíth a ligean. Ina ainneoin sin, d'éag sé ar 16 Meitheamh 1925.
Thit an páirtí as a chéile den chuid is mó tar éis a bhás. Bhí Chittaranjan Das ina mheantóir do Subhas Chandra Bose, duine a tháinig chun cinn ar dtús faoina choimirce.
File.
Bhí Das ar thús cadhnaíocht litríocht na Beangáilise. Dúradh nuair a d'éag sé gur shárscríbhneoir a bhí ann, dar le daoine ar nós Rabindranath Tagore.
Vufflens-le-Château. Baile san Eilvéis is ea Vufflens-le-Château atá suite i gcantún Vaud. Bhí 883 duine ina gcónaí ann sa bhliain 2019.
Foclóir Mháirtín Uí Chadhain. Togra digiteach foclóireachta ó Acadamh Ríoga na hÉireann é Foclóir Mháirtín Uí Chadhain a tháinig amach sa bhliain 2021.
Tá sé bunaithe ar an méid a scríobh Máirtín Ó Cadhain, faoi 850 ceannfhocal, ó chanúint a dhúiche féin agus ó mhórcheantar Gaeltachta na Gaillimhe. Áirítear sa mhéid sin 16,151 de shleachta samplacha ina bhfuil breis agus 500,000 focal de théacs ina iomláine. Cuireadh in eagar na bunlámhscríbhinní a chuir an Cadhnach chuig an nGúm idir na blianta 1937 agus 1946. Trí cinn d'eagráin den téacs atá i gceist: eagrán sa nualitriú, eagrán sa bhunlitriú, agus tras-scríbhinn den ábhar díreach mar a bhí sé ag an gCadhnach. Tá sé i gceist go gcuirfear tuilleadh ábhair leis amach anseo. Charles Dillon Eagarthóir Foclóir Stairiúil na Gaeilge ó Acadamh Ríoga na hÉireann.
Le linn na tréimhse úd, bhí an scríbhneoir Máirtín Ó Cadhain ag obair faoi scéim de chuid an Ghúim ag bailiú focal agus leaganacha cainte as Gaeltacht na Gaillimhe. Agus é ag dul don obair, chuir Ó Cadhain breis agus aon mhilliún focal d’ábhar chuig an nGúm, agus is ionann sin agus é in ord agus in eagar agus breis is 1,000 ceannfhocal. Anuas air sin, chuir sé samplaí ar fáil, a bhí bunaithe ar chaint bheo na háite, mar léiriú ar bhrí agus ar úsáid na bhfocal. Tugann na blúiríní beaga seo léargas dúinn ar ghnáthshaol na Gaeltachta agus ar chur chuige cumadóireachta an údair féin freisin.
Foireann Fhoclóir Stairiúil na Gaeilge, in Acadamh Ríoga na hÉireann, a rinne an obair ullmhúcháin ar théacs iomlán Fhoclóir Uí Chadhain a chur in eagar agus a fhoilsiú ar líne. Foilsíodh an foclóir mar chuid den tionscadal taighde Foclóir Stairiúil na Gaeilge. Chuir an Roinn Turasóireachta, Cultúir, Ealaíon, Gaeltachta, Spóirt agus Meán maoiniú ar fáil d'Acadamh Ríoga na hÉireann, chun foclóir stairiúil a chruthú, a thabharfadh léargas cuimsitheach ar bhrí agus úsáid na Gaeilge le linn na tréimhse c.1600-2000. 
Mhínigh an Dr. Charles Dillon go bhfuil tábhacht an-mhór le Foclóir Uí Chadhain de bharr go bhfuil sé ar an líon beag foclóirí Gaeilge-Gaeilge atá sa Ghaeilge. "Foclóir Gaeilge Gaeilge a cheap Máirtín Ó Cadhain ón tús agus a chuir sé faoina choinne a chur ar fáil. Foinse agus sampla luachmhar atá ann don té a bheadh ag iarraidh foclóir Gaeilge-Gaeilge comhaimseartha a chur ar fáil." Dúirt sé go raibh an saothar seo ina dhúshlán ag an meitheal a bhí ag obair air sa mhéid go raibh siad cleachtaithe a bheith ag plé le foclóirí dátheangacha i gcás na Gaeilge. "An sainmhíniú a bhíonn ar fhocal go minic, is i mBéarla a bhíonn sé nó i nGaeilge, ach seo anois an ceannfhocal, sainmhíniú, míniú agus samplaí agus iad ar fad i nGaeilge – rud atá fíor eisceachtúil agus rud a bheidh ina chabhair mhór amach anseo."
Níl litreacha uilig na haibítre san fhoclóir. Cuireadh Máirtín Ó Cadhain i ngéibheann i gCurach Chill Dara agus níor scaoileadh saor é go dtí an bhliain 1944. Ach lean sé air ag saothrú ar an bhfoclóir go dtí gur cuireadh deireadh leis an togra sa bhliain 1946.
Anailís costais is tairbhe. I gcúrsaí gnó, is modh í anailís costais is tairbhe (cost-benefit analysis) chun comparáid oibiachtúil a dhéanamh idir roghanna. Déantar costais forbartha agus oibriúcháin gach rud atá molta, agus fritháirítear iad i gcoinne na mbuntáistí a bhaineann leis an tionscal.
Alberico Gentili. Saineolaí dlí agus Protastúnach Iodálach ab ea Alberico Gentili (14 Eanáir 1552 – 19 Meitheamh 1608).
Saol.
Fuair Gentili tearmann i Sasana. D'éirigh sé ina Ollamh Regius leis an Dlí Sibhialta in Ollscoil Áth na nDamh ó 1587 go dtí go bhfuair sé bás. 
Mar gheall ar shraith saothar a d'fhoilsigh sé ó 1585 ar aghaidh, tá an cháil air go bhfuil sé i measc na ndaoine—in éineacht le scríbhneoirí ar nós Francisco de Vitoria agus Hugo Grotius—a bhunaigh an dlí idirnáisiúnta poiblí san fhoirm ina bhfuil sé faoi láthair. Tá difríocht idir Gentili agus Grotius, go mór mór, toisc gur bhunaigh Gentili a anailís níos mó ar chleachtais de chuid na stát seachas tátail as an dlí nádúrtha.
Ruairí Ó Flaithearta (I). Rí Iar Chonnacht ba ea Ruairí Ó Flaithearta (Meán-Ghaeilge Ruaidhrí Ua Flaithbheartaigh) (bás 1061).
Beatha.
Sa bhliain 1051, bhí Maigh Sheola cloíte ag Aodh an Gha Bhearnaigh, rí Chonnacht ó 1046 go 1067, agus rinne sé a rí a dhalladh. Tháinig Ruaidhrí i gcoróin sa bhliain 1059. D'éirigh sé agus a mhuintir amach, agus tharla Cath Ghleann Phádraig dá bharr.
Deirtear i nAnnála na gCeithre Máistrí:
An bhliain dár gcionn, deirtear sna hannála úd:
B'fhéidir é gur sinsear chlann Mhic Aodha é garmhac Ruairí, Muireadhach mac Aodha (bás 1124).
Ruairí Ó Flaithearta (II). Rí Iar Chonnacht ba ea Ruairí Ó Flaithearta (II) (Meán-Ghaeilge Ruaidhri Ua Flaithbheartaigh) (bás 1145).
Beatha.
Is doiléir í an chomharbacht i Muintir Mhurchadha tar éis na bliana 1098. B'fhéidir é go raibh Ruaidhrí i gcoróin ón mbliain sin go dtí a bhás sa bhliain 1145. Is léir áfach go raibh Brian Ua Flaithbheartaigh ina Cheann na Fine as an mbliain 1117 ar aghaidh.
Ní deirtear sna hannála ach gur maraíodh Ruairí ag fir na Mumhain:
Ruairí Ó Flaithearta (III). Rí Iar Chonnacht ba ea Ruairí Ó Flaithearta (III) (Meán-Ghaeilge Ruadhri Ua Flaithbertaigh (beo 1186-1197).
Beatha.
Is dócha é tháinig Ruaidhrí i gcoróin tar éis dó a dheartháir, Conchúr a mharú.
Gabhadh Ruaidhrí ina chime ag Cathal Crobhdhearg, rí Chonnacht i dtosca anaithnid sa bhliain 1197. Níl tásc ná tuairisc eile faoi.
Ruairí Ó Flaithearta (IV). Rí Iar Chonnacht ba ea Ruairí Ó Flaithearta (IV) (Meán-Ghaeilge Ruaidhrí Ua Flaithbheartaigh) (beo 1214).
Ruairí Ó Flaithearta (V). Rí Iar Chonnacht ba ea Ruairí Ó Flaithearta (V) (Meán-Ghaeilge Ruaidhri Ua Flaithbheartaigh) (beo 1244-1273).
Beatha.
Deartháir leis an iar-rí, Murchadh, ba ea Ruairí. D'fhéadfadh é go ndeachaigh siad beirt i dteannta le Féilim mac Cathail Crobhdheirg (i réim 1233–1256), ar feachtas go dtí An Bhreatain Bheag in éadan Anraí III Shasana sa bhliain 1245.
Ní fios cathain a rinneadh rí de Ruaidhrí, agus dá bharr níltear cinnte an é atá le luaite i iontráil don bhliain 1248, a deir go ndeachaigh na Sasanaigh (Gaill) ar feachtas in éadan Uí Fhlaithbheartaigh, ach gur chloígh an chlann na Gaill. Is léir ámh ó iontráil don bhliain 1256 go raibh Ruairí i gceannas nuair a rinne mac Uilliam Burgh ionsaí air, rinne creach ar Ghnó Mór agus Gnó Beag, agus ghabh Loch Coirib.
Ní fios fiú cathain ar éirigh Ruairí as a choróin. Deirtear sna hannála don bhliain 1273 gur cuireadh an ruaig air as Iar Chonnacht, ach ní thuairiscítear cé a rinne nó cén fáth.
Le linn réimeas Ruairí, lonnaigh clann Seoighe sa chuid thuaidh desna críocha, le cead ó agus faoi chosaint Uí Fhlaithbheartaigh. Ach theip go hiomlán ar thionchar Uí Fhlaithbheartaigh ar a n-áit dúchais, Uí Bhriúin Seola. Taoisigh Iar Chonnacht a bheidís le dhá chéad bhliain agus iad fós neamhspleách mar dhream. Scoite ón gcuid eile den ríocht, ní raibh ach mion-tionchar acu sa chúige agus ní fheictear iad ach go hannamh sna hannála.
Banda airgeadra. Banda a gceadaítear d'airgeadra luainiú laistigh de, is ea banda airgeadra, ar gach aon taobh dá phaireacht oifigiúil.
Clár comhardaithe. Ráiteas a léiríonn luach gnólachta de réir na gcuntas, ar dháta áirithe, is ea clár comhardaithe. Ráiteas de na sócmhainní, de na dliteanais agus den chaipiteal atá ag gnólacht ar dháta áirithe is ea é. Caithfidh comhlacht clár comhardaithe a chur ar fáil ag deireadh na bliana a thaispeánfaidh na sócmhainní agus na fiacha atá ag an chomhlacht.
Bíonn an clár comhardaithe mar a bheadh grianghraf ann de staid an ghnólachta. Is iad cuntais deiridh an ghnólachta na gearr-ráitis airgeadais a chuirtear ar fáil, ag deireadh gach bliain trádála de ghnáth.
Sna bunchuntais deiridh bíonn: 
• Cuntas trádála 
• Cuntas brabúis agus caillteanais 
• Clár comhardaithe
Aodh Ó Flaithearta (I). Rí Iar Chonnacht ba ea Aodh Ó Flaithearta (I) (Meán-Ghaeilge Aedh Ua Flaithbheartaigh) (bás 1079).
Beatha.
Ba é Aodh an tríú duine leis an sloinne "Ua Flaithbheartaigh" a bhí i gceannas Muintir Mhurchadha, agus is amhlaidh an dara duine tar éis do cuireadh an ruaig orthu as Maigh Sheola ag Aodh Ua Conchobhair sa bhliain 1051.
Maraíodh Aodh sa bhliain 1079 ag Ruairí na Saidhe Buí. Mar chúiteamh insan eachtra seo, rinne Toirdhealbhach Ua Briain, rí Mumhan ruathar ar na Connachta agus dhíbir sé Ruairí.
Sa tásc faoina gharmhac sin bhliain 1091 deirtear gurbh é athair Aodha na Ruaidhri Ua Flaithbheartaigh, a maraíodh i gCath Ghleann Phádraig sa bhliain 1061.